Tenis na Olimpijskim igrama 2016.
Teniski turniri na Olimpijskim igrama 2016 održani su u Olimpijskom teniskom centru od 6. do 14. augusta. Igralo se na tvrdoj podlozi koja se koristi na brojnim turnirima u Sjevernoj Americi i koja za cilj ima smanjenje smetnji za igrače. Prvobitno je očekivano učešće ukupno 172 igrača, koji će se takmičiti u pet disciplina: singlovi i parovi za muškarce i žene te mješovitim parovima drugi put zaredom. Međutim, na kraju je mjesta u žrijebu dobilo 105 igrača i 94 igračice. Ove olimpijske teniske turnire organizirali su i njima upravljali Brazilski olimpijski komitet (COB) i Međunarodna teniska federacija (ITF) i oni su dio ATP (Asocijacija teniskih profesionalaca) i WTA (Ženska teniska asocijacija) Toura. Olimpijski turnir 2016. petnaesto je izdanje tenisa na Olimpijskim igrama (isključujući dvoje Olimpijske igre, 1968. i 1984, kad je tenis bio demonstracijski sport), i osamnaesto od 1988, kada se ovaj sport zvanično vratio u program Igara. Za razliku od prethodnih Igara, olimpijski turnir 2016. igračima nije donio bodove za rang-liste. Na Igrama će se iskoristiti oko 32.000 teniskih loptica.